ไฟแนนซ์ทูเดย์
โดย...ใจฮิน
29 ต.ค. 2565

โดย...ใจฮิน
ลวรณ แสงสนิท ผู้ตรวจราชการกระทรวงการคลัง ต้องรับเรื่องร้อนเป็นประธานสอบข้อเท็จจริงกรณีปัญหาบริษัทเชฟรอน นำน้ำมันในประเทศไปใช้ดำเนินการบนแท่นขุดเจาะน้ำมันในทะเล ว่าเป็นการส่งออกและขอคืนภาษีสรรพสามิตได้หรือไม่
แต่เดิม สมชัย สัจจพงษ์ ปลัดกระทรวงการคลัง วางตัวให้ ประภาศ คงเอียด รองปลัดคลัง ที่มีความเชี่ยวด้านกฎหมายและภาษี เป็นประธาน แต่เจ้าตัวไม่ต้องการปะทะกับผู้บริหารหลายคนที่เข้าไปเกี่ยวข้องกับเรื่องนี้ จึงขอให้เปลี่ยนตัวให้ข้าราชการรุ่นใหม่ๆ ที่มีความสามารถขึ้นมาเป็นประธานสอบแทน
กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เก็บตัวเงียบแต่ทำงานหนัก โดยเฉพาะการแจกเงินผู้มีรายได้น้อย เดิมคาดว่าจะแจกได้วันที่ 1 ธ.ค. แต่ต้องเลื่อนมาหลายวัน ทำให้ถูกมองว่าไม่พร้อม นอกจากนี้ยังต้องเตรียมการกับการลงทะเบียนรอบใหม่ที่เลื่อนจะให้เร็วขึ้น คาดว่าจะเป็นภายในไตรมาสแรกของปีหน้า